**Αθήνα:** 16.02.2022

**ΑΝΑΚΟΙΝΩΣΗ**

**Παράταση μέχρι τον Σεπτέμβριο του 2022 στις συμβάσεις έκτακτου προσωπικού σε προνοιακούς φορείς**

Μέχρι τις 30.9.2022 θα παραταθούν οι συμβάσεις των εργαζομένων στα Κέντρα Κοινωνικής Πρόνοιας της χώρας που λήγουν στις 31.03.2022, σύμφωνα με [τροπολογία](https://www.hellenicparliament.gr/UserFiles/bbb19498-1ec8-431f-82e6-023bb91713a9/11871422.pdf) που κατατέθηκε στο νομοσχέδιο «Εκσυγχρονισμός του Ηλεκτρονικού Εθνικού Φορέα Κοινωνικής Ασφάλισης και άλλες διατάξεις για την κοινωνική ασφάλιση» στη Βουλή.

Υπενθυμίζεται ότι η ΕΣΑμεΑ [διεκδικεί να δοθεί ετήσια παράταση έως 31.03.2023](https://www.esamea.gr/pressoffice/press-releases/5560-paratasi-stis-sybaseis-ton-ergazomenon-sta-kentra-koinonikis-pronoias-tis-xoras-zita-gia-akomi-mia-fora-i-esamea) στις συμβάσεις έκτακτου προσωπικού σε προνοιακούς φορείς για την αντιμετώπιση έκτακτων αναγκών από την εμφάνιση και διασπορά του covid-19, ώστε να συνεχίσουν τα Κέντρα Κοινωνικής Πρόνοιας να παρέχουν με ασφάλεια και επάρκεια τις πολύ σημαντικές υπηρεσίες τους στα άτομα με βαριές αναπηρίες και χρόνιες παθήσεις που περιθάλπονται σε αυτά, όπως συνέβη με τις συμβάσεις επικουρικού προσωπικού των κλάδων ιατρικού, νοσηλευτικού και πάσης φύσεως λοιπού προσωπικού των φορέων του Ε.Σ.Υ.

Η προσφορά του προσωπικού των προνοιακών δομών είναι αδιαμφισβήτητα σημαντική, αφού καλύπτουν πάγιες και διαρκείς ανάγκες των Κέντρων Κοινωνικής Πρόνοιας σε κάθε Περιφέρεια της χώρας.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |